Broj: 97-9/2023-6

Karlovac, 11. listopada 2023. godine

Na temelju odluke Upravnog vijeća, u skladu s ciljem Veleučilišta za olakšanjem pristupa studiju i potpori pri studiju za studente s invaliditetom, Veleučilište u Karlovcu donosi

**PRAVILA I KRITERIJE**

za dodjeljivanje stipendija redovitim studentima s invaliditetom koji studiraju na nekom od stručnih studija Veleučilišta u Karlovcu

STIPENDIJE VELEUČILIŠTA U KARLOVCU

**I. Opći uvjeti**

Za dodjelu stipendija redovitim studentima stručnih studija Veleučilišta u Karlovcu mogu se natjecati redoviti studenti državljani Republike Hrvatske s invaliditetom i ispunjavaju sljedeće opće uvjete:

* + da svladavaju upisani studij bez ponavljanja godine,
  + da su upisali prvu godinu studija, a nisu stariji od 22 godine,
  + da nisu stariji od 26 godina,
  + studenti koji tijekom studijskog programa odlaze na međunarodne razmjene studenata na cijeli semestar ili cijelu godinu studija na drugo visoko učilište na istoj razini studija te putem koje ostvaruju pravo na financijsku potporu odnosno stipendiju iz drugog izvora, zadržavaju pravo na stipendiju Veleučilišta u Karlovcu, koja se za to vrijeme stavlja u mirovanje te se po povratku aktivira, o čemu su dužni u roku od 15 dana obavijestiti Dekanat.
  + stipendije Veleučilišta u Karlovcu namijenjene studentima s invaliditetom dodjeljuju se isključivo studentima koji su upisani u Hrvatski registar osoba s invaliditetom.

1. **Kriteriji vrednovanja**

1.1. Osnovni kriterij za vrednovanja kandidata je utvrđeni stupanj invaliditeta, odnosno težina oštećenja.

1.2. U slučaju da više studenata ima jednaki invaliditet, odnosno težinu oštećenja, dodatni kriterij je uspjeh u prethodnoj studijskoj godini, odnosno uspjeh na prethodnoj razini obrazovanja, ako se radi o studentu prve studijske godine.

**III. Iznos stipendija**

Iznos stipendija studentima s invaliditetom za svaku akademsku godinu, na početku akademske godine, utvrđuje Upravno vijeće Veleučilišta u Karlovcu.

**IV. Provedba natječaja**

Natječaj za dodjelu stipendija studentima s invaliditetom raspisuje Dekan sukladno odluci Upravnog vijeća Veleučilišta u Karlovcu početkom akademske godine.

Natječaj se objavljuje na oglasnim pločama Veleučilišta u Karlovcu i na internetskoj stranici www.vuka.hr

Pristupnici su dužni dostaviti pisane prijave za dodjelu stipendija studentima s invaliditetom stručnih studija Veleučilišta u Karlovcu na posebnim obrascima, koji se mogu dobiti u studentskoj referadi Veleučilišta u Karlovcu ili na internetskoj adresi [www.vuka.hr](http://www.vuka.hr/)

Uz prijavu pristupnik je dužan dostaviti:

* Presliku potvrde o upisu u Hrvatski registar osoba s invaliditetom na kojoj je navedeno postojanje invaliditeta na temelju jednog ili više vrsta oštećenja ili nalaza i mišljenja tijela vještačenja ili rješenja o invaliditetu i težini oštećenja.
* Presliku rješenja o priznavanju prava na osobnu invalidninu ili presliku potvrde centra za socijalnu skrb da kandidat ostvaruje pravo na osobnu invalidninu, ne starija od 1. listopada 2023. godine – **ako** kandidat ostvaruje navedeno pravo.
* Presliku dokaza o korištenju pomagala vezano za dokazana oštećenja – **ako** kandidat koristi pomagalo.
* Presliku rješenja o priznavanju prava na doplatak za pomoć i njegu ili preslike potvrde centra za socijalnu skrb da kandidat ostvaruje pravo na doplatak za pomoć i njegu, ne starija od 1. listopada 2023. godine – **ako** kandidat ostvaruje navedeno pravo.
* Dokumentaciju o ostvarenom uspjehu (prijepis ocjena, nagrade i priznanja) na prethodnoj razini obrazovanja – **ako** je kandidat student prve studijske godine.

Uz prijavu pristupnik je dužan priložiti i ostale dokumente ako su navedeni u obrascu, odnosno uputama za studente.

Oduka o dodjeli stipendija objavit će se na oglasnim pločama Veleučilišta u Karlovcu i na internetskoj adresi [www.vuka.hr](http://www.vuka.hr/)

Sa studentima koji su stekli pravo na stipendiju Veleučilišta u Karlovcu potpisuje se ugovor o dodjeli stipendije kojim se uređuju međusobna prava i obveze Veleučilišta u Karlovcu i redovitog studenta.

Prijave se dostavljaju **isključivo poštom** s naznakom ″Natječaj za stipendiju Veleučilišta u Karlovcu – 2″ na sljedeću adresu:

Veleučilište u Karlovcu

Trg J.J.Strossmayera 9

47000 KARLOVAC

Prijave s nepotpunom dokumentacijom, kao i one koje ne budu podnesene u utvrđenom roku, neće se razmatrati.